બપોરના બાર વાગ્યે મારી આંખ ખુલી, હું ફ્રેશ થયો અને મને બહુ જ ભૂખ લાગી હતી એટલે હું રસોડામાં ગયો અને મમ્મીએ કહ્યું, બેટા ઉઠી ગયો ? મેં કહ્યું, હા ! મમ્મીએ કહ્યું, તારા મિત્રોને તે કહ્યું કે તું આવી ગયો છે ? મેં કહ્યું, અરે….એ તો ભૂલી જ ગયો. મેં ફટાફટ બધા જ મિત્રોને મેસેજ કર્યા અને દાદા આવ્યા અને કહ્યું, ચાલ બેટા શુભમ, જમી લે ! અમે બધા જમવા બેઠાં હતાં ત્યારે મેં દાદાને પૂછ્યું, દાદા મને બોલાવવાનું કારણ તો કહો ? દાદાએ કહ્યું, તારી માટે મેં એક છોકરી જોઈ છે ? મેં કહ્યું, શું ? દાદાએ કહ્યું, તું પચીસ વરસનો થઈ ગયો છે ! મેં કહ્યું, તો એમાં શું થયું ? દાદાએ કહ્યું, તું એકવાર એ છોકરી સાથે મળી તો લે અને મારી માટે બસ ! મેં કહ્યું, સારું, પણ એ છોકરી શું કરે છે ? દાદાએ કહ્યું, એ છોકરી ડ્રોઈંગ કરે છે એટલે કે પેઈન્ટર છે ! મેં કહ્યું, સાચે ? દાદાએ કહ્યું, હા બેટા ! મારા દાદા પણ સારા પેઈન્ટર હતા અને આથી જ મને પેઇન્ટિંગ પ્રત્યે ખૂબ જ લગાવ હતો. દાદાએ કહ્યું, મૂળશંકર કાકાને તો ઓળખે છે ને ? મેં કહ્યું, હા ત્યારે દાદાએ કહ્યું કે એ છોકરી એમની જ છે અને એનું નામ, રિના છે ! દાદાએ કહ્યું, તું સાંજે તૈયાર થઈ જજે, આપણે એમના ઘરે જઈશું ! મેં કહ્યું, સારું.